

S z e r b K ö z t á r s a s á g

Vajdaság Autonóm Tartomány

Az állami tulajdonú mezőgazdasági földterületek

bérleti díjának megállapításában illetékes bizottság

Szám: 002510930 2024 08858 004 007 000 0001

Dátum: 2024.08.28.

 A mezőgazdasági földterületről szóló törvény (az SZK Hivatalos Közlönye, 62/06., 65/08. sz. – más törv., 41/09., 112/15., 80/17. és 95/18. sz. – más törv.) 64a szakaszának 19., 22.és 23. bekezdése alapján, kapcsolatban a 64a szakasz 13. bekezdésének 1. pontjával, ZENTA község területén az állami tulajdonú mezőgazdasági földterületek bérleti díja megállapításában illetékes bizottság (a továbbiakban: bizottság) meghozta az alábbi

VÉGZÉST

1. Megállapítjuk ZENTA község területén az állami tulajdonú mezőgazdasági földterületek bérbeadási díját az előbérleti jog alapján, amelyet ZENTA község területén a mezőgazdasági földterületek védelme, rendezése és használata éves programjával terveztünk a 2024-es évre, állattenyésztés alapján az előbérleti jog szerinti bérbeadásra, éspedig:

|  |  |  |
| --- | --- | --- |
| Kultúra  | Osztály  | Díj EUR-ban |
| SZÁNTÓ  | 2 | 334,24 |
| SZÁNTÓ | 3 | 297,51 |
| SZÁNTÓ | 4 | 264,45 |
| SZÁNTÓ | 5 | 231,40 |
| RÉT | 2 | 167,12 |
| RÉT | 3 | 148,76 |
| LEGELŐ | 2 | 66,85 |
| LEGELŐ | 3 | 59,50 |
| LEGELŐ | 4 | 52,89 |

1. ZENTA község területén az állami tulajdonú mezőgazdasági földterületek bérbeadási díja megállapításában illetékes bizottság az 1. pont szerinti táblázat alapján megállapította minden egyes árverési egységet illetően, amely az állattenyésztés alapján az előbérleti jog szerint tárgya a nyilvános árverésnek, amelyet ZENTA község területén a mezőgazdasági földterületek védelme, rendezése és használata éves programjával terveztünk a 2024-es évre.

I n d o k l á s

A mezőgazdasági földterületről szóló törvény 64a szakaszának 19., 20., 22.és 23. bekezdése előirányozza, hogy az állami tulajdonú mezőgazdasági földterület az előbérleti jog alapján háziállatok tulajdonosainak megállapítottuk az átlagosan elért hektáronkénti bérleti díjat, azzal, hogy az előbérleti jog alapján a bérleti díj ezen az alapon nem lehet magasab a Szerb Köztársaság területén a hektáronkénti átlagdíjnál az utolsó három évben. Az átlagosan elért hektáronkénti bérleti díj a mezőgazdasági földterület utolsó megtartott nyilvános árverésen elért átlagdíj, amelyet a helyi önkormányzati egység területén adtunk bérbe, és ha a helyi önkormányzati egységben nem volt nyilvános árverés az előző évben, az állami tulajdonú mezőgazdasági földterület elért átlagos bérleti díja, minden határos helyi önkormányzati egységben. A bérleti díj mértékét a helyi önkormányzati egység állapítja meg.

ZENTA község területén az állami tulajdonú mezőgazdasági földterületek bérbeadási díja megállapításában illetékes bizottságnak, amelyet a Községi Képviselő-testület a 020-99/2020-I-es számú, 2021.02.01-én kelt határozatával alakított, az volt a feladata, hogy megállapítsa az állami tulajdonú mezőgazdasági földterület bérleti díjának mértékét, amelyet előbérleti joggal a háziállatok tulajdonosainak adunk bérbe, és amelyet ZENTA község területén a mezőgazdasági földterületek védelme, rendezése és használata éves programjával terveztünk a 2024-es évre.

 A jelen végzést közzé kell tenni ZENTA Község Hivatalos Lapjában vagy a hirdetőtáblán, és Zenta község hivatalos internetes oldalán.

Tóth Ervin s. k.

A BIZOTTSÁG ELNÖKE